ԽՍՀՄ-ի հյուսիսային ծայրակետը մայրցամաքում Չելյուսկին հրվանդանն էր Թայմիր թերակղզում, կղզիներում` Ֆլիգելի հրվանդանը Ֆրանց Իոսիֆի երկիր արշիպելագի Ռուդոլֆի կղզում, ամենահարավային կետը Չիլդուխտեր աուլն էր Թուրքմենստանում` Կուշկա քաղաքի մոտ: Ձգվածությունը հյուսիսից հարավ մոտ 7200 կմ էր[3], արևմուտքից արևելք` Բալթիկ ծովի Գդանսկի ծոցի Բալթիական ցամաքալեզվակից մինչև Դեժնևի հրվանդանը Չուկոտկայում` մոտ 10 հազար կմ: Երկրի ծայր արևելյան կետը Ռատմանովի կղզին էր Դիոմիդ կղզիներում` Բերինգի նեղուցում: ԽՍՀՄ տարածքը բաժանվում էր 11 ժամային գոտիների: